  Туспуктэм: Удмуртиысь тӧролэн но кивалтэтлэн пресс-службазы Майя Бывальцева Сюмси ёросысь Орловской шоклаез 80 ар тырмонэзлы рос-прос тупатъязы. Ужъёсты «Модернизация школьных систем образования» федерал программая быдэстӥзы. Со сярысь Удмуртиысь тӧролэн но кивалтэтлэн пресс-службазы ивортӥз. Кык этажъем кирпич юрт 1942-тӥ арын пуктэмын вал. Азьвылгес унооссэ вошъязы, инъетсэ тупатъязы, липетлэсь оглюкетсэ выльдӥзы. Нош быдэсак тупатъян туэ гинэ ортчиз. Лэсьтӥськисьёс липетсэ быдэс воштӥзы, выжъёсты, вӧлдэтъёсты лэсьтӥзы, выль ӧсъёс пуктӥзы, электроезъёс кыскизы, дышетон кабинетъёсты, сиськонниез, сьӧрсъёсты выльдӥзы. Куарусёнэ шоклаын «Точка роста» центр усьтӥзы. Отчы выль мебель басьтӥзы. 2022-тӥ арын Удмуртиын федерал программая 22 дышетон юртъёсты выльдозы. Юртъёсты тупатъям сяна, туала дышетон тӥрлык, учебникъёс басьтозы, кышкытлыкъёслэсь утиськон сӧзнэтэз юнматозы, озьы ик дышетӥсьёслэсь тодон-валанъёссэс будэтон чакламын. Тодэ вайытом, азьвылгес Уваысь 4 номеро школаез рос-прос тупатъян ужъёсты йылпумъязы. Тегъёс: школаос тупатъянужъёс Сюмси Удмуртия  